ОТЧЕТ ЗА ДЕЙНОСТТА НА НЧ,,НАПРЕДЪК-1920“С.ЧАЙКА

ОБЩИНА ПРОВАДИЯ ОБЛАСТ ВАРНА

ЗА 2022 Г.

В наши дни на читалищата е отредена ролята ,като седалище за запазване ,възраждане на традиции ,обичаи и мероприятия за всестранно развитие на хората съобразно техните интереси.

Нашето село Чайка се намира на 15км от гр.Провадия Селото е малко ,но с богато минало. Преобладават предимно възрастни хора,но в последните години се изкупиха почти всички имоти .Заселиха се много млади хора.Интереса към читалището през изминалата година е огромен.Приехме много нови членове ,нахъсани за работа с идеи и желание за иновации в дейността на читалището.

Изминалата година беше все още трудна ,тъй като продължаваше заболеваемостта от Ковид.Но въпреки това с внимателно следене на заболелите отново продължихме да работим.

През месец януари отпразнувахме първият празник на годината ,,Бабинден“ в салона на читалището,макар и в по тесен кръг.

През месец февруари по стар български обичай на 14 февруари отбелязахме празника на виното с традиционна погача и домашна кокошка ,зарязахме на лозето на Иван Демирев. Веселието продължи в салона на читалището заедно с арендатора в селото Петър Атанасов ,който подготви

Комисия по дегустация на вино. Изявените винари получиха грамоти за най- добро вино.

За първи март подготвихме табло с мартеници изработени с хора от селото.

Осми март отпразнувахме в гр.Провадия в Ла Скала. На присъстващите жени Читалищното Настоятелство поднесе цветя.

Първа Пролет посрещнахме съвместно с читалището в с.Комарево.

На ,,Великден“ се борихме с великденски яйца и дегустирахме домашно приготвения козунак на няколко домакини. Присъствахме на Великденското хоро в с. Комарево извито на пощада.

Участията на Певческата ни група през изминалата година не бяха малко. Отзовахме се на поканата за празника на читалището в с.Градинарово , участва певческата група и индивидуалния ни изпълнител Филип Филчев. В с .Петров дол

на празника им ,,На орището“,заедно с много певчески и танцови състави.Както всяка година за празника на с. Блъсково ,,Чисто,хубаво,добро“, така и тази година ПГ и индивидуалния изпълнител Филип Филчев участвахме.През м. септември бяхме на участие в с.Здравец. През м.октомври в с.Житница ,,Селото на житото и хляба“. И последната ни изява за годината беше през м. ноември в Гранд Мол гр.Варна на НМФ ,,Фолклорен изгрев“,където женската певческа група спечели второ място, второ място спечели и Филип Филчев за индивидуално изпълнение.

Всяка сряда певческата група се събира на репитиция.

На 12.04.2022г деца на членове на читалището участваха в конкурса ,,Космоса през погледа на децата“ проведен в гр.Провадия .Спечелиха едно Първо и едно Второ място.,за което получиха грамоти .

Членове на читалището участваха в екскурзии из страната организирани в гр. Провадия.

През месец септември за празника Вяра, Надежда и Любов се състоя празник на храма на селото ,отслужена беше литургия от отец Георги и Варненския х ор при църква Сети Никола , след което се събрахме в читалещето на почерпка за празника.

На 20.12.2022г по инициатива на г-жа Анелия Атанасова деца на ОДК гр.Провадия изнесоха коледен концерт, на който присъстваха общинска администрация ,гости и жители на селото.След ,което почерпихме и раздадохме подаръчета на децата за Коледа.

На 28.12.2022г организирахме предновогодишно тържество в читалището, на което присъстваха жители и гости на селото, премина с много веселие ,музика , танци -Дядо Коледа и Снежанка поднесоха изненади.

Наред с всичко хубаво , през изминалата година не успяхме да намерим фирма за извършване на ремонтна дейност-измазване външната фасада на читалището. Офертите на 2-те фирми от 12500 лв и 9200 лв се оказаха непосилни за нас, тъй като не разполагаме с тези средства. Едва в началото на месец януари тази година сключихме договор с фирма Мерт Строй ЕООД за 5860 лв и това беше причината да не можем да усвоим допълващата субсидия от 800лв. Но след срещи с г-жа Антоанета Георгиева и гл. счетоводител г-жа Катя Пеева срещнахме тяхното разбиране. Предложиха два варианта –да върнем субсидията и при разпределение на бюджета на Община Провадия за 2023г,да се добавят към средствата ,които евентуално ще ни бъдат отпуснати от Община Провадия . Предложиха и втори по приемлив вариант, да се направи анекс към договора ,тъй като в момента тече ремонта.Да се надяваме на разбирането и съдействието на Община Провадия ,тъй като тези средства бяха отпуснати за измазване и боядисване на читалището , а нямаше как да ги усвоим за други нужди.

Председател НЧ:

В.Георгиева